钦定古今图书集成/理学汇编/经籍典/第037卷 > 《读秘阁藏书赋》〈有序〉史继偕
## 钦定古今图书集成/理学汇编/经籍典/第037卷 > 《读秘阁藏书赋》〈有序〉史继偕

执徐之岁，厥月维皋，主上弘作人之略，开材馆而延贤愚，以蠛蠓与寄迹焉。朝夕金马之门，翱翔石渠之署，其于神经秘籍，虽未及尽探窔奥，而偶涉津涯，则叹为“烈祖敦古右文，若是渥也。” 章逢下士，不睹瑰玮殊观；绣帨词人，不究崇竑实。用作斯赋以明之。其词曰：

“九区，咸九鼎，奠帝图，宣皇文，煽鸿略，张秘阁，建经始
于中和之极，裁基于景纬之严，傍紫宸而云构，度丹
砌而星躔，负朝阳以南向，擅邃密于东偏，峻级周垣，
重宇层轩，雕玉磌以居楹，裁金碧以饰珰，曳红采之
煜煜，纷翠气乎飞飏。”齐云落星，方之掩其璀璨；丽谯
井干，遇焉失其焜煌。帝乃发天苞，阐地符，搜汲冢之
秘牒，萃孔壁之遗书。茂先累乘，惠施五车，繄缥囊与
锦轴，间琬琰及璠玙，蔼芸香之郁馥，烂缤纷乎卷舒。
巧历不能穷其数，隶首不能拟其馀。远而望之，如荣
光万丈，郁起而通霄汉；迫而察之，若清都乍启，戃恍
而列居诸。于是司之以元老，寄之以重臣，开翘材之
秘馆，集卓荦之儒英。服藻垂带，冕弁振缨。雍乎凤鹿
之伦在囿，翼乎鹓鹭之列。充庭乃隐词丛汎义涨咀
艺，脯湎谈酿。出入二酉之中，驰骤千年之上。若夫河
龙孕乎画卦，洛龟载乎叙畴。玉版金镂之实，丹文绿
册之幽。溯《三坟》与《五典》，粤《八索》而《九丘》。仰焕矣其有
唐，𫖯郁乎其成周。吾观夫元首载赓，发吟咏之志；黼
黻作服，垂敷奏之谋。歌《九叙》之时若，戒三风之绸缪。
昌申繇而隐约，旦缉颂而多猷。迨素王之有作，羌掩
乎前修。既虎变而龙吟，亦金相而玉琢。木舌宣而千
里应，席珍流而万世烛。写扶舆之辉光，晓初烝之耳
目。观天文以极变，察人文而成俗，莫不条贯森罗，纲
维脉络。下逮立言之彦，著述之良。曾思膺儒以罄折，
柱漆述道以翱翔。禹、墨循俭确之教，申、韩课名实之
章。马、班、范、荀，扬眉于事辞之囿；关、闽、濂、洛，雅步于性
命之场。虽各开乎户牖，总蒐括之不忘。更有奎章宸
翰，宝箓瑶笺，圣政之纪，《大诰》之篇，揭诸司之堂职，榜
民庶而敷宣。礼乐明而天泽位，刑律设而霜雪严。阐
心学之秘旨，括理性之纯全。及群圣之继作，各凤翥
以龙𬸣。信员规之丽藻，而不徒跼蹐于言诠者矣。当
是时也，润假金壶，光分藜杖。混沌启朗，须弥摇荡。离
朱心照，输倕意匠始而博窥，若沉渊之网，弥山之罝。
弋鹏翔，脍鳖枢，摘天斗，探珊瑚。少而沉思，兀乎若枯
杖之蜩甲，进纶丝于月窟。“霏霏兮忽忽乎，若出兮若
没。”终而瀖然悟，豁然莹，若春水夜生，波涨元冥，而蒙
冲巨舰，沛乎鸿毛之轻。于以研天下之几，探天下之
赜，断天下之疑，剖天下之惑。绛、灌于焉而辞劳，颇、翦
于焉而羞业。赵、李于焉而舆皂，猗、倮于焉而丐乞。“振
亭亭兮独秀，垂绵绵兮不绝。故神理敷而消顽鄙，文
化设而靖遐荒。黄姚、姬、姒，不违颜于咫尺；咎繇、伊、望，
共接手于”庙堂，奚徒袭《右文》之虚迹，而窃稽古之馀
芳。若夫斲轮嘲扁，《亡羊》《诮臧》，孙悬梁而闭户，匡凿壁
而引光。密鞯蒲而牛乘，引向夜而萤囊。炫雕虫之末
技，昧掣鲸之大方。吾诚不能与数子并，故旷然独观
于斯阁之所藏。